ନୂଆଦିଲ୍ଲୀଃ ଅନୁସନ୍ଧାନକାରୀ ସଂସ୍ଥା କିମାଇର ତଥ୍ୟ ଅନୁଯାୟୀ ଆପଲ୍ ଶନିବାର ଦିନ ଏହାର ଚାଇନିଜ୍ ଆପ୍ ଷ୍ଟୋର୍ରୁ ୨୯,୮୦୦ ଆପ୍ ହଟାଇ ଦେଇଛି, ଯେଉଁଥିରେ ୨୬,୦୦୦ ରୁ ଅଧିକ ଗେମ ଆପ ରହିଥିବା ଜଣା ପଡ଼ିଛି। ଚୀନ୍ କର୍ତ୍ତୃପକ୍ଷଙ୍କ ଦ୍ବାରା ବିନା ଲାଇସେନ୍ସପ୍ରାପ୍ତ ଖେଳ ଆପ ଉପରେ କଟକଣା ଜାରି କରାଯିବା ପରେ ଆପଲ ଏଭଳି କରିଥିବା ନେଇ ସୂଚନା ମିଳିଛି।
ଏହାପୂର୍ବରୁ,ଇନ୍-ଆପ୍ କ୍ରୟ କରିବା ନେଇ ଉପଭୋକ୍ତାମାନଙ୍କୁ ସକ୍ଷମ କରିବାକୁ ଆପଲ୍ ଗେମ୍ ପବ୍ଲିସରମାନଙ୍କୁ ଏକ ସରକାରୀ ଲାଇସେନ୍ସ ନମ୍ବର ଦାଖଲ କରିବାକୁ ଜୁନ୍ ଶେଷ ପର୍ଯ୍ୟନ୍ତ ସମୟ ଦେଇଥିଲା। । ଚୀନର ଆଣ୍ଡ୍ରଏଡ୍ ଆପ୍ ଷ୍ଟୋରଗୁଡ଼ିକ ସେହି ନିୟମାବଳୀକୁ ଦୀର୍ଘ ଦିନ ଧରି ପାଳନ କରିଆସୁଥିଲେ ମଧ୍ୟ ଚଳିତ ବର୍ଷ ଆପଲ୍ କାହିଁକି ୨୬,୦୦୦ ରୁ ଅଧିକ ଗେମ ଆପ ହଟାଇ ଦେଇଛି ତାହା ସ୍ପଷ୍ଟ ହୋଇନାହିଁ।
